হাঁসখালি পথদুর্ঘটনার তদন্তে ফরেনসিক দল, ধৃত চালকের পুলিসি হেফাজত

বনগাঁ:হাঁসখালি (Hanshkhali Road Accident)  ফুলবাড়ী কাছে পথ দুর্ঘটনার (Nadia Accident) তদন্তে ফরেনসিক দল (Forensics Team) । মঙ্গলবার দুর্ঘটনাগ্রস্ত (Road accident) গাড়িটিকে পরীক্ষা-নিরীক্ষা করে দেখেন তাঁরা । দুর্ঘটনার (Road accident 2021)  সঠিক কারণ খুঁজতে গাড়ির বিভিন্ন অংশে সরজমিনে খতিয়েও দেখেছেন ফরেনসিক টিমের সদস্যরা । গতকালই দাঁড়িয়ে থাকা লরির চালককে গ্রেফতার করা হয় । পাঠানো হয় রানাঘাট আদালতে । তিন দিনের পুলিস হেফাজত হয়েছে চালকের । সেখানেই তাঁকে জিজ্ঞাসাবাদ করা হবে । জানার চেষ্টা হবে ঠিক কী ঘটেছিল ।

হাঁসখালি পথদুর্ঘটনায় তদন্তে ফরেনসিক দল

শনিবার গভীর রাতে নদিয়া (Nadia) জেলার হাঁসখালি থানার ফুলবাড়িতে ম্যাটাডোর ও পাথরবোঝাই ট্রাকের সংঘর্ষে ১৮ জনের মৃত্যু হয়। উত্তর ২৪ পরগনার পার মদনপুর এলাকা থেকে মৃতদেহ দাহ করতে ২৫ জন নবদ্বীপে যাচ্ছিলেন । পথেই হাঁসখালি থানার ফুলবাড়ি এলাকায় রাস্তার পাশে দাঁড়ানো একটি পাথর বোঝাই লরিতে ধাক্কা মারে শববাহী গাড়িটি । ঘটনাস্থলেই মৃত্যু হয় ১২ জনের। আহতদের উদ্ধার করে শক্তিনগর জেলা হাসপাতালে নিয়ে গেলে সেখানেও মৃত্যু হয় আরও ৬ জনের।

আরও পড়ুন Nadia Accident: হাসপাতালে ট্রমা কেয়ার ইউনিট, হাঁসখালির দুর্ঘটনার পর নতুন নির্দেশ নবান্নের

প্রাথমিকভাবে নিয়ন্ত্রণ হারিয়েই এই দুর্ঘটনা, অনুমান পুলিসের (hanskhali police station) ।  ঘটনার তদন্তে মঙ্গলবার ওই জায়গায় পৌঁছান চারজন । এই বিষয়ে ষ্টেট ফরেনসিক ল্যাবরেটরির অ্যাসিস্টেন্ট ডিরেক্টর চিত্রাক্ষ সরকার জানিয়েছেন, ‘নমুনা সংগ্রহ করা হয়েছে । সমগ্রটাই তদন্ত সাপেক্ষ । এখনই কিছু বলা যাচ্ছে না ।’

আরও পড়ুন নদিয়ায় বড়সড় দুর্ঘটনা, ১৮ জনের মৃত্যু

সরজমিনে খতিয়ে দেখেছেন ফরেনসিক টিমের সদস্যরা

হাঁসখালির মর্মান্তিক দুর্ঘটনার (Hanshkhali Road Accident) পর রাস্তার ধারের হাসপাতালে ট্রমা কেয়ার ইউনিট চিহ্নিত করার নির্দেশ দেওয়া হয় নবান্নের (Nabanna) তরফ থেকে । জেলায় রোড সেফটি কমিটি তৈরি করার জন্য সমস্ত জেলাতে এই কমিটি খুব তাড়াতাড়ি তৈরি করার নির্দেশ দিয়েছেন জেলাশাসক । নিহতদের পরিবারকে সমবেদনা জানিয়েছেন মুখ্যমন্ত্রী (Mamata Banerjee), রাজ্যপাল সকলেই ।